CELEX: E2015G0002
Language: et
Date: 2015-09-24 00:00:00
Title: EFTA riikide alalise komitee otsus nr 2/2015/AK, 24. september 2015, EMP finantsmehhanismi ajutise komitee loomise kohta aastateks 2014–2021 [2015/2024]

12.11.2015   
            
            
               ET
            
            
               Euroopa Liidu Teataja
            
            
               L 295/63
            
         EFTA RIIKIDE ALALISE KOMITEE OTSUS
   nr 2/2015/AK,
   24. september 2015,
   EMP finantsmehhanismi ajutise komitee loomise kohta aastateks 2014–2021 [2015/2024]
   EFTA RIIKIDE ALALINE KOMITEE,
   võttes arvesse Euroopa Majanduspiirkonna lepingut, edaspidi „EMP leping”,
   võttes arvesse sõlmitavat lepingut EMP finantsmehhanismi loomise kohta aastateks 2014–2021,
   võttes arvesse Norra Kuningriigi ja Euroopa Liidu vahel sõlmitavat lepingut Norra finantsmehhanismi loomise kohta aastateks 2014–2021,
   ON TEINUD JÄRGMISE OTSUSE:
   Artikkel 1
   1.   Aastateks 2014–2021 luuakse EMP finantsmehhanismi ajutine komitee (edaspidi „ajutine komitee”), mis peaks alustama tööd nii kiiresti kui võimalik.
   2.   Ajutine komitee abistab EFTA riike aastateks 2014–2021 loodud EMP finantsmehhanismi rakendamise ettevalmistamisel.
   3.   Ajutine komitee annab aru alalisele komiteele.
   4.   Ajutist komiteed võivad abistada EMP EFTA riikide delegatsioonid ELi juures.
   5.   Ajutine komitee asendatakse aastateks 2014–2021 loodud EMP finantsmehhanismi komiteega päeval, millal jõustub leping, millega luuakse EMP finantsmehhanism aastateks 2014–2021, või päeval, millal seda lepingut hakatakse ajutiselt kohaldama.
   6.   Ajutine komitee arutab ja hindab võimalikku kooskõlastamist EMP finantsmehhanismi ja Norra finantsmehhanismi vahel.
   7.   Ajutine komitee valib eesistuja, kelle kinnitab alaline komitee.
   Artikkel 2
   Käesolev otsus jõustub viivitamata.
   Artikkel 3
   Käesolev otsus avaldatakse Euroopa Liidu Teataja EMP osas ja EMP kaasandes.
   
      Brüssel, 24. september 2015
      
         
            Alalise komitee nimel
         
         
            eesistuja kohusetäitja
         
         Ingrid SCHULERUD
         
            peasekretär
         
         Kristinn F. ÁRNASON